Diari Oficial de la Generalitat Valenciana


Sumari del DOGV 5082, del 31-08-2005 (2005/9786)

Informació pública de les alternatives tècniques de programa d'actuació integrada presentades per al desenvolupament dels sectors B-4 i B-5 del sòl urbanitzable del Pla General d'Ordenació Urbana.
----------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5082

Data del DOGV
:   31-08-2005

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2005/9786


Organisme emissor
:   Ajuntament de Dénia

Tipus de document
:   Anunci

Informació pública de les alternatives tècniques de programa d'actuació integrada presentades per al desenvolupament dels sectors B-4 i B-5 del sòl urbanitzable del Pla General d'Ordenació Urbana. [2005/F9786]
  
El Consell de la Gerència Municipal d'Urbanisme, en la sessió de 20 de juliol de 2005, ha disposat el següent:
  
Vista l'alternativa tècnica de programa d'actuació integrada presentada per la mercantil Asoprom, SL, per al desenvolupament dels sectors B-4 i B-5 del sòl urbanitzable del Pla General d'Ordenació Urbana del municipi, exposada a informació pública mitjançant edicte publicat en el Diari Oficial de la Generalitat Valenciana de data 17 de maig de 2005.
  
Atés que durant el període d'informació pública es van presentar dues alternatives tècniques, la primera dins el període d'exposició al públic per la mercantil Esgeter, SL, i la segona anunciada el 27 de maig de 2005 com a substancialment distinta per Vicente Colechá Boix, com a president de l'Agrupació d'Interés Urbanístic Biserot B-4 i B-5, es presenta l'1 de juliol de 2005, dins el període de pròrroga concedit d'informació pública, a la vista de tot això, s'acorda:
  
Obrir nou període d'informació pública pel termini de 20 dies hàbils, de les alternatives tècniques de programa d'actuació integrada presentades per Esgeter, SL, i l'Agrupació d'Interés Urbanístic Biserot B-4 i B-5, mitjançant anuncis en un diari d'informació general editat a la Comunitat Valenciana i posteriorment o simultàniament en el Diari Oficial de la Generalitat Valenciana, prèvia remissió dels avisos prescrits en l'article 46.3 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística.
  
En el termini esmentat, comptat a partir de l'endemà de la publicació de l'anunci d'exposició pública en el Diari Oficial de la Generalitat Valenciana, es podran presentar només al·legacions, davant aquest ajuntament.
  
En els cinc dies següents al venciment del termini d'informació pública es podran presentar a la Gerència Municipal d'Urbanisme, situada a la ronda de les Muralles, 42, proposicions juridicoeconòmiques en plica tancada a qualsevol de les alternatives tècniques presentades i es celebrarà l'acte d'obertura de les que es presenten el dia hàbil següent a l'acabament d'aquest termini, llevat que siga dissabte, cas en què es traslladarà al dia hàbil següent.
  
Totes les actuacions podran ser objecte de consulta i al·legació per les persones interessades durant els 10 dies següents a l'acte d'obertura de pliques; igualment, durant tot el procediment podran ser objecte de consulta pública a la Gerència Municipal d'Urbanisme, les al·legacions i alternatives tècniques que es presenten davant d'aquest.
  
La publicació d'aquest acord serveix d'anunci a les persones titulars desconegudes afectades o aquelles l'adreça de les quals no constara o constara erròniament en la base de dades cadastrals, de conformitat amb el que estableix l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.